Keroplatus

***Keroplatus*** er en slekt av mygg beslektet med soppmygg. De er middelsstore mygg som som oftest kan kjennes på at antennene er flattrykte fra siden. Larvene er rovdyr som spinner klebrige fangstnett, og noen arter tiltrekker byttet med lys.

## Utseende
Middelsstore til nokså store, kraftige, blanke, fargerike spinnmygg. De er gjerne tegnet i gult og svart og etterligner trolig vepser. Antennene er brede og flate, flattrykt fra sidene. Hodet er ganske lite. Kroppen er uten påfallende hår. Vingene er glassklare til brunlige, oftest med mørke flekker eller tverrbånd. Sju lange årer når området rundt vingespissen. Den andre, lange åren (R4+5) har en kort, krum gren (R2+3) nær spissen. Åren i midten (M) er forgrenet nær roten, med en lang gaffel. Den nest bakerste, lange åren (CuA) er også forgreinet langt inne, bak denne er det én til, nokså rett åre (CuP). Beina er nokså lange og tynne, gjerne blekt fargede, uten kraftige børstehår.

## Levevis
Disse myggene finnes først og fremst på fuktige, skyggefulle steder, blant annet i tett skog og i huler. 

### Fangstnett

De voksne myggene blir ofte funnet på blomster, men det er særlig larvene i denne familien som har en interessant biologi. De er rovdyr som fanger byttet ved hjelp av klebrige fangstnett, som hos edderkopper. 

Noen arter har larver som lever under tømmerstokker, i meitemarkganger og på undersiden av kjukesopp. 

## Utbredelse
Slekten forekommer trolig i alle verdensdeler bortsett fra Antarktis.

## Systematisk inndeling

Det er funnet 2 arter av slekten i Norge hittil (Rindal, Gammelmo og Søli 2008).

* orden Tovinger, Diptera
** underorden Mygg, Nematocera
*** overfamilie Sciaroidea
**** familie spinnmygg Keroplatidae
****** Underfamilien Arachnocampinae - 6 arter, Australia og New Zealand
******* Slekten *[[Arachnocampa]]* Edwards, 1924
******** New Zeland Glow-Worm, ***Arachnocampa luminosa*** – ikke i Norge.
****** Underfamilien Keroplatinae Rondani, 1856 - ca. 760 arter
******* Gruppe Keroplatini Rondani, 1856
******** Slekt ***Keroplatus*** Bosc, 1792 - 26 arter
********* *[[Keroplatus apicalis]]* (Adams, 1903)
********* *[[Keroplatus biformis]]* (Okada, 1938)
********* *[[Keroplatus carbonarius]]* (Bosc, 1803)
********* *[[Keroplatus caribai]]* Lane, 1950
********* *[[Keroplatus clausus]]* (Coquillett, 1901)
********* *[[Keroplatus dispar]]* Dufour, 1839  – funnet fra Telemark og Hordaland
********* *[[Keroplatus fiebrigi]]* (Edwards, 1934)
********* *[[Keroplatus fuscomaculatus]]* Tollet, 1955
********* *[[Keroplatus golbachi]]* Lane, 1958
********* *[[Keroplatus heimi]]* Matile, 1970
********* *[[Keroplatus lobatus]]* Zaitzev, 1991
********* †*[[Keroplatus major]]* Meunier, 1904
********* *[[Keroplatus maxi]]* Mederos, 2018
********* *[[Keroplatus militaris]]* (Johannsen, 1910)
********* *[[Keroplatus nigrescens]]* Edwards, 1931
********* *[[Keroplatus nipponicus]]* (Okada, 1938)
********* *[[Keroplatus notaticoxa]]* Senior-White, 1922
********* *[[Keroplatus obscurus]]* (Philippi, 1865)
********* *[[Keroplatus ornativentris]]* Matile, 1989
********* *[[Keroplatus papaveroi]]* Matile, 1989
********* *[[Keroplatus quadripunctatus]]* Brunetti, 1912
********* *[[Keroplatus reaumurii]]* (Dufour, 1839)
********* *[[Keroplatus rufus]]* de Meijere, 1924
********* *[[Keroplatus samiri]]* (Khalaf, 1971)
********* *[[Keroplatus sesioides]]* (Wahlberg, 1839)
********* *[[Keroplatus tergatus]]* Matile, 1990
********* *[[Keroplatus terminalis]]* (Coquillett, 1905)
********* *[[Keroplatus testaceus]]* Dalman, 1818  – funnet fra Akershus og Hordaland
********* *[[Keroplatus tipuloides]]* (Bosc, 1792)
********* *[[Keroplatus trinidadensis]]* Matile, 1989
********* *[[Keroplatus tuvensis]]* Zaitzev, 1991

## Referanser




## Kilder
* Hutson, A.M., Ackland, D.M. og Kidd, L.N. 1980. Mycetophilidae (Bolitophilinae, Ditomyiinae, Didaocidiinae, Keroplatinae, Sciophilinae and Manotinae). *Handbooks for the Identification of British Insects* IX, 3.
* Rindal, E., Gammelmo, Ø. og Søli, G.E.E. 2008. On the family Keroplatidae in Norway (Diptera, Mycetophiliformia). Norwegian Journal of Entomology 55: 81-85.
* Søli, G.E.E., Vockeroth, J.R. og Matile, L. 2000. Families of Sciaroidea. Side 49-92 i: Papp, L. og Darvas, B. (red.): *Contributions to a Manual of Palaearctic Diptera. Appendix.* Science Herald, Budapest.
* Økland, B. og Søli, G.E.E. 1992. The genus *Keroplatus* Bosc, 1792 – an interesting addition to the Norwegian fauna (Diptera: Keroplatidae). Fauna norvegica Serie B 39: 85-88.
* Nettressursen Fauna Europaea.  

## Eksterne lenker
* 
* Norsk Entomologisk forening – for deg som vil lære mer om insekter.